Himalajaska cedra

Himalajaska cedra (Cedrus deodara) jo bom ze swójźby chójcowych rostlinow  (Pinaceae). 

 Wopis 
Himalajaska cedra jo bom, kótaryž źiwje dośěgnjo wusokosć wót 60 m. Młode bomy malsnje rostu. Wóna z wšych cedrow jo nejwěcej cuśniwe pśeśiwo mrozoju.

Krona jo kjaglojta, pśi comž wjerškowy wurostk jo nygacy.

Wše gałuzy njasu pśewisujuce špicki.

 Jegły 
Zelene abo módrozelene jegły dośěgnu dłujkosć wót až do 6 cm a stoje pó dwaźasća až pó tśiźasća rozetojśe na krotkich wurostkach, ale šrubojśe na dłujkich wurostkach.

 Šyški 
Šyški su zrownane, tonojte a dośěgnu dłujkosć wót 8 až do 12 cm. Jich špicka jo tupo-jajojta. Na zachopjeńku su namódry šědźiwiznojte, pózdźaj cerwjenobrunje.

 Stojnišćo 
Wóna se góźi jano regionach z miłych zymach a pśi wusokej włožnosću powětša bźez problemow kultiwěrowaś.

 Rozšyrjenje 
Rostlina jo w pódwjacornej Himalaje, źož we wusokosćach wót 1000 až do 4000 m wustupujo. Ale bu tam pśisamem wutupjona.

W Europje se cesto ako pyšne drjewa w parkach a w zagrodach sajźa.

 Wužywanje 

 Nožka 

 Žrědła 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, strona 217 
 Bruno P. Kremer: Steinbachs Naturführer Bäume & Sträucher, ISBN 978-3-8001-5934-5, strona 78, jako podobna družina Himalaja-Zeder (Cedrus deodara) pod hesłom Atlas-Zeder (Cedrus atlantica) 

Kategorija:Chójcowe rostliny
Kategorija:Bomy